отношение на някои дружества в северна Италия. Едно от засегнатите дружества е включено в извадката на производителите от Съюза в настоящото антидъмпингово разследване.
 (20)
 Вследствие на това твърдение Комисията поиска съответната информация от AGCM, за да прецени дали и до каква степен тези факти оказват влияние върху надеждността на данните относно вредата за промишлеността на Съюза в настоящото антидъмпингово разследване.
 (21)
 Според съдебната практика, в случай че е в ход разследване за антиконкурентно поведение, водено от национален орган за защита на конкуренцията, Комисията трябва да прецени дали чрез това поведение промишлеността на Съюза е допринесла за понесената вреда и да установи дали вредата, на която се основават нейните заключения, произтича от антиконкурентното поведение. При подобен случай Комисията може да не чака докато компетентният национален орган приключи своето разследване, но трябва, по целесъобразност и съгласно процедурните правила за антидъмпингови разследвания, да поиска съответната информация от страните по разследването и от националните органи и да я оцени (4).
 (22)
 Вследствие на искане, основано на член 6, параграф 3 от основния регламент, AGCM информира Комисията, че на 21 октомври 2015 г. е открила официална процедура по разследване по отношение на шест италиански производители на използвани за арматура на бетон пръти и заварена тел, във връзка с предполагаемо нарушение на член 101 от ДФЕС (5). Сред тях е включеният в извадката на производителите от Съюза в настоящото антидъмпингово разследване италиански производител. През септември 2016 г. AGCM разшири процедурата по разследване като включи в обхвата ѝ още двама италиански производители. След задълбочена оценка на цялата налична информация AGCM състави изложение на възраженията, което бе предадено на съответните дружества на 18 януари 2017 г. Разследваното антиконкурентно поведение засяга твърдения за наличието на практики за обмен на информация и на съгласуване на цените между осем италиански дружества в периода 2010—2016 г., като тези практики обхващат няколко етапа от веригата на добавена стойност на дейностите им — от закупуването на материали, през равнищата на производствения капацитет и действителното производство, до продажбата на готовата продукция. В официалното решение за започване на разследване съответният географски пазар бе определен като национален въз основа на характеристиките му по отношение на търсенето и предлагането.
 (23)
 Информацията, предоставена от AGCM, показва, че разглежданият в настоящото разследване продукт — арматурна стомана, се припокрива с продуктите, предмет на антитръстовото разследване, като и че въпросният картел е бил в сила през целия разследван период. При това положение Комисията счита, че предоставените от включения в извадката италиански производител данни не са надеждни с оглед на извършването на анализ на вредата.
 (24)
 Поради това Комисията анализира потреблението на Съюза, обема и пазарния дял на разглеждания внос, както и макроикономическите и микроикономическите показатели за вреда, с изключение на данните за италианския пазар. От съображения за прозрачност съответните числа, с изключение на данните за италианските дружества, са представени по-долу.
 а)
 Потребление на Съюза
 2012 г.
 2013 г.
 2014 г.
 РП
 Потребление (в тонове)
 7 400 363
 7 241 202
 7 917 877
 8 149 861
 Индекс (2012 г. = 100)
 100
 98
 107
 110
 б)
 Обем и пазарен дял на разглеждания